Knud Dahl

Knud Dahl (født 20. januar 1823 i Nord-Fron, Oppland, død 21. mai 1894 i Kristiania) var en norsk forretningsmann som grunnla Myrens Verksted.Gunnar Nerheim, Knud Dahl i Store norske leksikon.

Han var døpt Knud Hanssen Dahlen og var sønn av gårdbruker Hans Hansen Quærndalen (gården heter i dag Kverndalen) og Randi Nielsdatter. Faren døde i 1826 og selv flyttet Knud til Christiania og fikk jobb hos Grüners mølle på Nedre Foss, eid av etterkommerne av Friedrich Grüner. Han gikk inn i brødrene Jens og Andreas Jensen sitt nye maskinverksted i 1848 og i 1850 giftet han seg med deres søster, Pernille Marie Jensen (1819–1899). De var kommet fra Kongsberg. Verkstedet ble i 1851 til Myrens Verksted og Knud ble medeier i 1855, og etterhvert ble det kalt J. & A. Jensen og Dahl – Myrens Mekaniske Verksted, ført under navnet «Jajod». Sønnen Knud Dahl (1862–1939) ble også direktør, i likhet med dennes sønn Knud Dahl (1891–1983).

 Referanser 

Kategori:Norske forretningsfolk
Kategori:Personer fra Nord-Fron kommune